Սարգսյանը նշել է, որ այս պահին «Ռոսատոմ» պետական ընկերության հետ շարունակվում են ԱԷԿ-ի 2-րդ էներգաբլոկի շահագործման ժամկետների երկարաձգման ծրագրի իրականացման աշխատանքները։ Կարեւոր է նշել, որ ԱԷԿ-ը գործում է ԱԷՄԳ բոլոր չափանիշներին համապատասխան։ Իսկ դա միջազգային մասնագիտացված հաստատությունների եզրակացությունն է։ «Իրականացվում են նախագծային եւ շահագործման անվտանգության բարձրացման, ինչպես նաեւ արդիականացման միջոցառումներ։ Այնպես որ Մեծամորի ԱԷԿ-ը կծառայի։ Մենք կարծում ենք, որ իր անվտանգության, եւ առաջին հերթին, էներգետիկ անվտանգության համար Հայաստանում պետք է լինի ատոմային էներգետիկա»,- ասել է նախագահը։